CELEX: 32017D0862
Language: hu
Date: 2017-05-17 00:00:00
Title: A Bizottság (EU) 2017/862 végrehajtási határozata (2017. május 17.) a versenyre szánt törzskönyvezett lovak Türkmenisztánba történő ideiglenes kivitele utáni újrabehozatalára vonatkozó állategészségügyi feltételek és állategészségügyi bizonyítványokra vonatkozó feltételek megállapításáról, a 93/195/EGK határozat I. melléklete Türkmenisztánra vonatkozó bejegyzésének módosításáról, valamint a 2004/211/EK határozat I. mellékletének az élő lófélék, valamint a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Türkmenisztánra vonatkozó bejegyzés módosításáról (az értesítés a C(2017) 3207. számú dokumentummal történt) (EGT-vonatkozású szöveg. )

19.5.2017   
            
            
               HU
            
            
               Az Európai Unió Hivatalos Lapja
            
            
               L 128/55
            
         A BIZOTTSÁG (EU) 2017/862 VÉGREHAJTÁSI HATÁROZATA
   (2017. május 17.)
   a versenyre szánt törzskönyvezett lovak Türkmenisztánba történő ideiglenes kivitele utáni újrabehozatalára vonatkozó állategészségügyi feltételek és állategészségügyi bizonyítványokra vonatkozó feltételek megállapításáról, a 93/195/EGK határozat I. melléklete Türkmenisztánra vonatkozó bejegyzésének módosításáról, valamint a 2004/211/EK határozat I. mellékletének az élő lófélék, valamint a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Türkmenisztánra vonatkozó bejegyzés módosításáról
   
      
         (az értesítés a C(2017) 3207. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 12. cikke (1) és (4) bekezdésére, 16. cikke (2) bekezdésére, valamint 19. cikkének a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalának állategészségügyi feltételeit. Az irányelv értelmében lófélék Unióba történő behozatala csak olyan harmadik országokból engedélyezett, amelyekben teljesülnek bizonyos állategészségügyi követelmények.
            
         
               (2)
            
            
               A 93/195/EGK bizottsági határozat (2) I. melléklete meghatározza az állategészségügyi állapot szerinti csoportokhoz (A-tól E-ig) rendelt harmadik országok jegyzékét. Az említett határozat VII. melléklete tartalmazza többek között a törzskönyvezett lovak 60 napnál rövidebb, az Ázsiai Játékok és a Világkupa-kitartásverseny (Endurance World Cup) lovas eseményein való részvétel érdekében történő ideiglenes kivitele utáni újrabehozatala esetén használandó egészségügyi bizonyítványmintát.
            
         
               (3)
            
            
               A 2017. évi ázsiai beltéri játékokat és küzdősport bajnokságot a türkmenisztáni Așgabatban tartják 2017. szeptember 17-től27-ig a Fédération Equestre Internationale égisze alatt.
            
         
               (4)
            
            
               A versenyre szánt törzskönyvezett lovaknak az ázsiai beltéri játékokon és küzdősport bajnokságon való részvétel céljából történő ideiglenes kivitele utáni Unióba történő újrabehozatalának engedélyezése céljából, valamint az ilyen törzskönyvezett lovakat kísérő egészségügyi bizonyítványminta elrendelése érdekében Türkmenisztánt fel kell venni az említett határozat I. mellékletében szereplő megfelelő, állategészségügyi állapot alapján felállított csoportba és elő kell írni, hogy az említett lovak csak a 93/195/EGK határozat VII. mellékletében előírt mintának megfelelő egészségügyi bizonyítvány kíséretében hozhatók be újra az Unióba.
            
         
               (5)
            
            
               A 93/195/EGK határozatot ezért ennek megfelelően módosítani kell.
            
         
               (6)
            
            
               A 2004/211/EK bizottsági határozat (3) I. melléklete létrehozza a tagállamok által a lófélék, továbbá a lófélék spermájának, petesejtjeinek és embrióinak behozatalára feljogosított harmadik országoknak és – amennyiben a régiókba sorolás alkalmazandó – azok részeinek jegyzékét, valamint feltünteti az ilyen behozatalokra alkalmazandó feltételeket.
            
         
               (7)
            
            
               A 2017. évi ázsiai beltéri játékok és küzdősport bajnokság lovas eseményeinek lebonyolítása érdekében Türkmenisztán illetékes hatóságai kérvényezték, hogy az országnak az Ahal tartomány déli részén fekvő területét korlátozott időtartamra ismerjék el lóbetegségektől mentes övezetként.
            
         
               (8)
            
            
               2017 februárjában a Bizottság szolgálatai részt vettek egy az Állategészségügyi Világszervezetet (OIE) által Türkmenisztánban folytatott misszióban, hogy támogassák az országot a lóbetegségektől mentes övezet létrehozásában, amely egy megfigyelési körzet által körülvett belső területből áll.
            
         
               (9)
            
            
               Türkmenisztán illetékes hatóságai számos garanciát nyújtottak, különösen a 2009/156/EK irányelv I. mellékletében felsorolt bejelentési kötelezettség alá tartozó betegségek tekintetében, valamint arra vonatkozólag, hogy az említett irányelv 12. cikke (2) bekezdése f) pontjának maradéktalanul megfelelni kívánnak a betegségeknek a Bizottság és a tagállamok felé történő azonnali jelentését illetően.
            
         
               (10)
            
            
               Az afrikai lópestis, a lovak venezuelai fertőző agy- és gerincvelő gyulladása és a fertőző hólyagos szájgyulladás még soha nem fordult elő Türkmenisztánban. A tenyészbénaság utolsó esetét 2010-ben jelentették az OIE számára. Takonykór esetről három éve nem érkezett bejelentés, ami megfelel az OIE kívánalmainak a betegségtől való mentesség megállapításáért folyamodó országok esetében.
            
         
               (11)
            
            
               Türkmenisztán átfogó szerológiai vizsgálatot végzett az ország lópopulációján és különösen a lóbetegségektől mentes övezet megfigyelési körzetében, és minden esetben negatív eredmények születtek az afrikai lópestis, a takonykór tenyészbénaság vonatkozásában. A hivatalosan 2017. március 15-én kezdődő, 6 hónapig tartó időszakban a belső területen nem tartanak lóféléket, amíg a részt vevő lovakat a karanténról szóló megállapodás szerinti jegyzőkönyvnek megfelelően be nem hozzák.
            
         
               (12)
            
            
               A lóbetegségektől mentes övezetben a lópopuláció egészségügyi állapotának fenntartható védelmére a türkmén hatóságok vállalták egy újonnan létesített karanténállomás működtetését közvetlenül a lóbetegségektől mentes övezet szomszédságában, hogy felügyeljék a Türkmenisztán más részeiből, illetve a 2004/211/EK határozat I. mellékletében nem szereplő egyes harmadik országokból származó lovak belépését. A belépés előtti karanténban eltöltött idő alatt az állatokat az uniós behozatali feltételekkel összhangban álló állategészségügyi teszteknek vetik alá.
            
         
               (13)
            
            
               A fent említett misszió kielégítő eredményeit, valamint a Türkmenisztán által biztosított információkat és garanciákat figyelembe véve, Türkmenisztánt fel kell venni a 2004/211/EK határozat I. mellékletében szereplő harmadik országok jegyzékébe a törzskönyvezett lovak 2017. szeptember 10. és október 10. közötti időszakban történő újrabehozatala céljából. Ugyanakkor Türkmenisztánt az egyes lóbetegségek tekintetében régiókra kell osztani. Járványügyi szemszögből nézve a Türkmenisztánban lévő lóbetegségektől mentes övezetet a 2004/211/EK határozat I. mellékletében szereplő, állategészségügyi állapot alapján felállított B csoportba kell besorolni.
            
         
               (14)
            
            
               A 2004/211/EK határozatot ennek megfelelően módosítani kell.
            
         
               (15)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A tagállamok engedélyezik, hogy a versenyre szánt törzskönyvezett lovakat a Türkmenisztán területének – a 2017. évi așgabati ázsiai beltéri játékokon és küzdősport bajnokságon való részvétel céljából – régiókra osztott részére történő ideiglenes kivitelt követően újra behozzák, amennyiben az állatokat a 93/195/EGK határozat VII. mellékletében előírt egészségügyi bizonyítványmintának megfelelő, a 2004/211/EK határozat I. mellékletében megjelölt időszakon belül megfelelő módon kitöltött egészségügyi bizonyítvány kíséri.
   2. cikk
   A 93/195/EGK határozat I. melléklete e határozat I. mellékletének megfelelően módosul.
   3. cikk
   A 2004/211/EK határozat I. melléklete e határozat II. mellékletének megfelelően módosul.
   4. cikk
   Ennek a határozatnak a tagállamok a címzettjei.
   Ezt a rendeletet 2017. október 31-ig kell alkalmazni.
   
      Kelt Brüsszelben, 2017. május 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 192., 2010.7.23., 1. o.
   
   
      (2)  A Bizottság 93/195/EGK határozata (1993. február 2.) a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állategészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      (3)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      I. MELLÉKLET
      A 93/195/EGK határozat I. melléklete a következőképpen módosul:
      
                  1.
               
               
                  Az I. melléklet B állategészségügyi csoportjában a harmadik országok listájának helyébe a következő szöveg lép:
                  „Ausztrália (AU), Belarusz Köztársaság (BY), Montenegro (ME), Macedónia Volt Jugoszláv Köztársaság (2) (MK), Új-Zéland (NZ), Szerb Köztársaság (RS), Oroszország (3) (RU), Türkmenisztán (3) (5) (TM), Ukrajna (UA).”
               
            
                  2.
               
               
                  A 3. lábjegyzet helyébe a következő szöveg lép:
                  
                              „(3)
                           
                           
                              Harmadik ország vagy terület része a 2009/156/EK tanácsi irányelv 13. cikke (2) bekezdésének a) pontjával összhangban, amint az a 2004/211/EK határozat I. mellékletében a táblázat 3. és 4. oszlopában fel van tüntetve.”
                           
                        
            
                  3.
               
               
                  A táblázat a következő 5. lábjegyzettel egészül ki:
                  
                              „(5)
                           
                           
                              A 2004/211/EK határozat I. mellékletének 15. oszlopában feltüntetett időszakra.”
                           
                        
            
         II. MELLÉKLET
         A 2004/211/EK határozat I. melléklete a következőképpen módosul:
         
                     1.
                  
                  
                     A táblázat a következő, Türkmenisztánra vonatkozó bejegyzéssel egészül ki az ISO kód betűrendjének megfelelő helyen, a Thaiföldre és Tunéziára vonatkozó bejegyzés között:
                     
                                 „TM
                              
                              
                                 Türkmenisztán
                              
                              
                                 TM-0
                              
                              
                                 Az egész ország
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Érvényes 2017. szeptember 10-tőloktóber 10-ig”
                              
                           
                                 TM-1
                              
                              
                                 Aşgabat lóbetegségektől mentes övezete (a részleteket lásd a 8. mezőben)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2.
                  
                  
                     A melléklet a következő 8. mezővel egészül ki:
                     
                                 „8. mező:
                              
                              
                                  
                              
                           
                                 TM
                              
                              
                                 Türkmenisztán
                              
                              
                                 TM-1
                              
                              
                                 Aşgabat lóbetegségektől mentes övezetének részei:
                                 
                                             1.
                                          
                                          
                                             A belső területet a 37.925300 N, és a 58.438068 E koordináták között jelölték ki, az M37-es autóút és az észak felé vezető Kulijev utca kereszteződésétől keletre, északon az édesvizű csatornával, délen pedig a vasúttal;
                                          
                                       
                                             2.
                                          
                                          
                                             A megfigyelési körzet az iráni országhatártól északra húzódó szennyvíz csatornától 30-50 km mélységben, és az Aşgabattól keletre fekvő Anau település és az Aşgabattól nyugatra fekvő Baharden körzet között 110 km szélességben hózódik és magában foglalja a belső terület közelében lévő nemzetközi repülőteret.”